CELEX: 32012D0174
Language: et
Date: 2012-03-23 00:00:00
Title: Nõukogu otsus 2012/174/ÜVJP, 23. märts 2012 , millega muudetakse ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks

27.3.2012   
            
            
               ET
            
            
               Euroopa Liidu Teataja
            
            
               L 89/69
            
         NÕUKOGU OTSUS 2012/174/ÜVJP,
   23. märts 2012,
   millega muudetakse ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 10. novembril 2008 vastu ühismeetme 2008/851/ÜVJP (1).
            
         
               (2)
            
            
               Nõukogu võttis 8. detsembril 2009, 30. juulil 2010 ja 7. detsembril 2010 vastu vastavalt otsuse 2009/907/ÜVJP, (2) otsuse 2010/437/ÜVJP (3) ja otsuse 2010/766/ÜVJP, (4) millega muudetakse ühismeedet 2008/851/ÜVJP.
            
         
               (3)
            
            
               Nõukogu võttis 14. novembril 2011 vastu Aafrika Sarve käsitleva strateegilise raamistiku, et töötada välja kõikehõlmav lähenemisviis Aafrika Sarvest tulenevate probleemidega tegelemiseks. Võitlus piraatlusega on osa sellest ettevõtmisest.
            
         
               (4)
            
            
               Piraatlusjuhtumid ja relvastatud röövimine Somaalia rannikul ja Somaalia ranniku lähedal ohustavad jätkuvalt piirkonna laevaliiklust, eelkõige maailma toiduabi programmi raames Somaalia elanikkonnale toiduabi kättetoimetamist, ning tekitavad rahavoogusid, mille tõkestamiseks tuleb teha täiendavaid jõupingutusi.
            
         
               (5)
            
            
               Ühismeetmes 2008/851/ÜVJP osutatud ELi sõjalist operatsiooni („Atalanta”) tuleks pikendada 12. detsembrini 2014.
            
         
               (6)
            
            
               Lisaks on vaja kindlaks määrata Atalanta ühiste kulude lähtesumma ajavahemikuks 13. detsembrist 2012 kuni 12. detsembrini 2014.
            
         
               (7)
            
            
               ÜRO Julgeolekunõukogu võttis 16. detsembril 2008 vastu resolutsiooni 1851 (2008) olukorra kohta Somaalias, millega anti Somaalia ranniku lähedal merel aset leidvate piraatlusjuhtumite ja relvastatud röövimiste vastases võitluses koostööd tegevatele riikidele ja piirkondlikele organisatsioonidele, kelle nimed Somaalia föderaalne üleminekuvalitsus on eelnevalt teatanud ÜRO peasekretärile, volitused võtta mis tahes vajalikke ja Somaalias asjakohaseid meetmeid piraatlusjuhtumite ja relvastatud röövimiste mahasurumiseks merel, tingimusel et kõnealused meetmed võetakse kooskõlas kohaldatava rahvusvahelise humanitaarõiguse ja inimõigustealase rahvusvahelise õigusega.
            
         
               (8)
            
            
               ÜRO Julgeolekunõukogu võttis 22. novembril 2011 vastu resolutsiooni 2020 (2011), millega pikendas volitusi, mis on kindlaks määratud resolutsiooni 1846 (2008) punktis 10 ja resolutsiooni 1851 (2008) punktis 6.
            
         
               (9)
            
            
               EL tegi 20. veebruaril 2012 saadetud kirjas Somaalia föderaalsele üleminekuvalitsusele ettepaneku teha laiendatud koostööd, millega täiendas oma ettepanekut, mis oli esitatud 30. oktoobril 2008 saadetud kirjas.
            
         
               (10)
            
            
               Vastavalt ÜRO Julgeolekunõukogu resolutsiooni 1851 (2008) punktile 6 ja resolutsiooni 2020 (2011) punktile 9 teavitas Somaalia föderaalne üleminekuvalitsus 1. märtsil 2012 saadetud kirjaga ÜRO peasekretäri ELi esitatud ettepanekust.
            
         
               (11)
            
            
               Atalanta operatsiooni piirkonda tuleks laiendada, nii et see hõlmaks Somaalia sisevesi ja maismaaterritooriumi.
            
         
               (12)
            
            
               Samuti on vaja kehtestada tingimused, mille alusel võib üle anda piraatluses kahtlustatavaid isikuid, kes on vahistatud ja kinni peetud muude riikide kui Somaalia sise- või territoriaalvetes.
            
         
               (13)
            
            
               Ühismeedet 2008/851/ÜVJP tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Ühismeedet 2008/851/ÜVJP muudetakse järgmiselt.
   
               1.
            
            
               Artikkel 1 asendatakse järgmisega:
               „Artikkel 1
               Missioon
               1.   Euroopa Liit (EL) viib ÜRO Julgeolekunõukogu resolutsioonide 1814 (2008), 1816 (2008), 1838 (2008), 1846 (2008) ja 1851 (2008) toetuseks läbi sõjalise operatsiooni (edaspidi „Atalanta”), täites 10. detsembril 1982 Montego Bays allakirjutatud Ühinenud Rahvaste Organisatsiooni mereõiguse konventsiooni (edaspidi „ÜRO mereõiguse konventsioon”) artiklis 100 ja järgnevates artiklites piraatluse puhul lubatud tegevuse nõudeid ning eelkõige kolmandate riikide ees võetud kohustusi, et aidata kaasa
               
                           —
                        
                        
                           Somaalia riigisisestele põgenikele toiduabi toimetavate maailma toiduabi programmi laevade kaitsmisele kooskõlas ÜRO Julgeolekunõukogu resolutsiooniga 1814 (2008) ja
                        
                     
                           —
                        
                        
                           Somaalia ranniku lähedal liikuvate rünnaku vastu kaitsetute laevade kaitsele ja samas aset leidvate piraatlusjuhtumite ja relvastatud röövimiste tõkestamisele, ennetamisele ja ohjamisele kooskõlas ÜRO Julgeolekunõukogu resolutsioonides 1846 (2008) ja 1851 (2008) kindlaks määratud volitustega.
                        
                     2.   Lähetatud relvajõudude operatsioonitandri alla kuuluvad Somaalia rannikualad ja siseveed ning merealad Somaalia ja selle naaberriikide ranniku lähedal India ookeani piirkonnas kooskõlas ELi mereoperatsiooni poliitilise eesmärgiga, nagu see on nõukogu poolt kindlaks määratud 5. augustil 2008 heaks kiidetud kriisiohjamise kontseptsioonis.
               3.   Lisaks aitab operatsioon Atalanta kaasa püügitegevuse jälgimisele Somaalia ranniku lähedal.”
            
         
               2)
            
            
               Artiklit 2 muudetakse järgmiselt:
               
                           a)
                        
                        
                           punkt a asendatakse järgmisega:
                           
                                       „a)
                                    
                                    
                                       pakub kaitset maailma toiduabi programmi laevadele, sealhulgas kui need seilavad Somaalia territoriaal- ja sisevetes, paigutades sealhulgas asjaomaste laevade pardale Atalanta relvastatud üksusi;”;
                                    
                                 
                     
                           b)
                        
                        
                           punkt c asendatakse järgmisega:
                           
                                       „c)
                                    
                                    
                                       teostab järelevalvet Somaalia ranniku lähedaste alade, sealhulgas Somaalia territoriaal- ja sisevete üle, kus merel toimuv tegevus ja eriti meretransport on ohustatud;”;
                                    
                                 
                     
                           c)
                        
                        
                           punkt f asendatakse järgmisega:
                           
                                       „f)
                                    
                                    
                                       loob kontaktid ja teeb koostööd piirkonnas tegutsevate organisatsioonide ja üksuste ning tegutsevate riikidega, eelkõige operatsiooni „Kestev vabadus” raames mereväega „Combined Task Force 151”, et võidelda Somaalia ranniku lähedal aset leidvate piraatlusjuhtumite ja relvastatud röövimiste vastu.”
                                    
                                 
                     
         
               3)
            
            
               Artikkel 12 asendatakse järgmisega:
               „Artikkel 12
               Vahistatud ja kinnipeetud isikute üleandmine kohtuvõimu teostamiseks
               1.   Somaalia poolt liikmesriikidele või kolmandatele riikidele antud loa alusel teostada oma jurisdiktsiooni ning lähtudes samal ajal ka ÜRO mereõiguse konventsiooni artiklist 105, antakse isikud, keda kahtlustatakse selles, et nad kavatsesid toime panna, panevad toime või on toime pannud ÜRO mereõiguse konventsiooni artiklites 101 ja 103 osutatud piraatlusjuhtumi või relvastatud röövimise Somaalia territoriaal- või sisevetes või avamerel, kes on kohtuvõimu teostamiseks vahistatud või kinni peetud, ning nende tegude toimepanemiseks kasutatud vahendid üle
               
                           —
                        
                        
                           selle operatsioonil osaleva liikmesriigi või kolmanda riigi pädevatele asutustele, kelle lipu all isikud kinni pidanud laev sõidab, või
                        
                     
                           —
                        
                        
                           kui see riik ei saa või ei taha oma jurisdiktsiooni teostada, mõnele teisele liikmesriigile või kolmandale riigile, kes on avaldanud soovi teostada oma jurisdiktsiooni nende isikute ja vahendite suhtes.
                        
                     2.   Isikud, keda kahtlustatakse selles, et nad kavatsesid toime panna, panevad toime või on toime pannud ÜRO mereõiguse konventsiooni artiklites 101 ja 103 osutatud piraatlusjuhtumi või relvastatud röövimise, ning kelle Atalanta on kohtuvõimu teostamiseks vahistanud või kinni pidanud piirkonna teiste riikide territoriaalvetes, sisevetes või arhipelaagivetes, tegutsedes seejuures kõnealuste riikide nõusolekul, ning nende tegude toimepanemiseks kasutatud vahendid võidakse üle anda asjaomase riigi pädevatele asutustele või asjaomase riigi nõusolekul teise riigi pädevatele asutustele.
               3.   Mitte ühtki lõigetes 1 ja 2 nimetatud isikut ei tohi anda üle mõnele kolmandale riigile, kui üleandmise tingimustes ei ole kolmanda riigiga vastavalt kohaldatavale rahvusvahelisele õigusele, eelkõige inimõigustealasele rahvusvahelisele õigusele, kokku lepitud, et tagada eelkõige see, et kedagi ei mõistetaks surma, piinataks või koheldaks muul moel julmalt, ebainimlikult või alandavalt.”
            
         
               4)
            
            
               Artiklisse 14 lisatakse järgmine lõige:
               „3.   ELi sõjalise operatsiooni ühiste kulude lähtesumma ajavahemikul 13. detsembrist 2012 kuni 12. detsembrini 2014 on 14 900 000 eurot. Nõukogu otsuse 2011/871/ÜVJP artikli 25 lõikes 1 osutatud lähtesumma protsendiks on 0 %.”
            
         
               5)
            
            
               Artikli 16 lõige 3 asendatakse järgmisega:
               „3.   ELi sõjaline operatsioon lõpeb 12. detsembril 2014.”
            
         Artikkel 2
   Käesolev otsus jõustub selle vastuvõtmise kuupäeval.
   
      Brüssel, 23. märts 2012
      
         
            Nõukogu nimel
         
         
            eesistuja
         
         C. ASHTON
      
   
   
      (1)  ELT L 301, 12.11.2008, lk 33.
   
      (2)  ELT L 322, 9.12.2009, lk 27.
   
      (3)  ELT L 210, 11.8.2010, lk 33.
   
      (4)  ELT L 327, 11.12.2010, lk 49.